TV7 JERUUSALEMMA UUDISED
Tänased teemad -
Iisrael käivitas meetmed ebola tõrjumiseks
ISISel võib keemiarelvi olla
Kristlased ja juudid õhutavad Lähis-Ida kristlasi päästma
Läänekalda kokkupõrkes hukkus Palestiina poiss
Süüria juudi pere toimetati salaja Iisraeli
TV7 Jeruusalemma Uudistest - Shalom!
Israel Hayomi teatel käivitas Iisrael meetmed
ebola-haigete riiki sisenemise takistamiseks.
Peaminister Netanyahu otsustas tervishoiu- ja transpordiministeeriumi
ning politsei ja kaitsejõududega
karmistada Iisraeli saabujate kontrolli
ja valmistuda võimalikuks ebola-viiruse levikuks.
Ettevaatusabinõude hulgas on Libeeriast, Sierra Leonest
ja Guineast õhu-, maa- ja mereteitsi saabujate küsitlusankeedid.
Netanyahu sõnul on meetmed osa Iisraeli üldisest pürgimusest
kaitsta oma piire illegaalsete immigrantide ja terroristide eest.
Iisrael tahab isoleerida võimalikud maale saabuvad haiged
ja hoolitseb nende eest oma tervishoiusüsteemi raames.
Ynet News kirjutab raportist ISISe võimalike keemiarelvade kohta.
Ajal, mil maailm jälgib murega ISISe kiiret pealetungi,
väidab uus Iisareli uurimus,
et rühmitusel õnnestus keemiarelvi hankida.
Uurimuse järgi algas keemialaengute kasutamine juba juulis,
kui rühmitus alustas võitlust Süüria kurdi vägedega,
Kobani linna lähedal.
Keemiarünnakus hukkus vähemalt kolm kurdi võitlejat.
Raport haaras hiljuti USA massimeedia tähelepanu.
Raporti autor dr Jonathan Spyer
kasutas oma väidete tõestuseks kurdide tunnistusi ja fotosid.
Hukkunud kurdide fotosid uurinud eksperdi sõnul
surid nad mürkgaasi rünnaku tõttu. Kasutati tõenäoliselt sinepigaasi.
Arutz Sheva teatel õhutavad kristlaste ja juutide juhid
Lähis-Ida kristlasi päästma.
Tähtsad suuremate juudi ja kristlike ühenduste juhid
rääkisid eelmisel nädalal Jeruusalemmas pressikonverentsil
ajaloolisest, ühisest algatusest,
kus maailma juhte õhutatakse kiiresti ja otsustavalt tegutsema
Lähis-ida kristlaste toore tagakiusamise lõpetamiseks.
Ühisalgatus avalikustati juutide lehtmajade püha ajal,
igaaastasel Jeruusalemma Rahvus- vahelise Kristliku Saatkonna üritusel.
Peol osales ca 4500 kristlast 80 riigist.
95 demokraatlilku riigi juhtidele saadetud algatuskirjas kaevatakse
Lähis-Ida kristlike vähemuste üha viletsama olukorra üle,
kuigi maailma juhid on käimasoleva inimõigus-tragöödia hukka mõistnud.
Israel Today kirjutab pühade ajal reporteritega rääkinud
kanoonik Andrew White'i sütitavast pöördumisest.
Selle nn Bagdadi kirikuhärra sõnul
on Iisrael ja juudid avalikult kaitsnud
Lähis-Ida hädasolevaid kristlasi,
kuid enamik ülemaailmsest kirikust on vait.
White respekteerib kristlaste kaastunde- ja julgustuskirju,
kuid tema sõnul ei toida need tema rahvast,
kui tuhanded peavad täna põgenema islamistide masside eest
ja elama põgenikelaagreis vähese toiduga või üldse näljas.
Ynet News teatab eelmisel nädalal Läänekaldal toimunud kokkupõrkest.
Iisraeli kaitsevägi avas konfliktis kohalikega tule
tulepommi visanud Palestiina poisi pihta.
13-aastane nooruk suri hiljem saadud haavadesse.
Esialgse juurdluse järgi hakkasid palestiinlased
loopima tulepommidega piirkonnast lahkuvaid armeeautosid.
Ühe vahetust lähedusest visatud tulepommi järel
tundsid salgad enda elu ohus olevat ja avasid tule.
Iisraeli väed olid sisenenud külla,
kuna elanikud loopisid kive turvatara pihta.
Pinged Iisraeli ja palestiinlaste vahel süvenevad,
kuna viimaste väitel piirab Iisrael ebaõiglaselt
palestiina usklike pääsu Jeruusalemma pühapaikadesse.
The Times of Israel kirjutab
mõne kuu eest salaja Iisraeli toodud Süüria juudi perest.
Iisraeli äritegelaste ja poliitikute abil põgenenud pere
alustas juudiriigis uut elu.
Armee teatel on see üks vähestest Süüriasse allesjäänud juudiperedest.
Kõigepealt saabusid ema ja tütar ja seejärel ülejäänud pere.
Kuna neil midagi kaasas polnud,
maksis pere põgenema aidanud võrgustik kõige vajaliku eest
ja aitas neil Iisraelis kohaneda.
Abivõrgustikku kuulub Süüriast pärit iisraellasi,
sh ka üks Damaskuses sündinud Knesseti liige.
Peamiselt Alepposse ja Damaskusse koondunud
Süüria juudikogukond on üks vanemaid
väljaspool Iisraeli asuvaid kogukondi.
Pärast 1. MS koliti kogukonnast massiliselt USAsse, Iisraeli
ja Ladina-Ameerikasse.
Enamik Süüriasse jäänuist lahkusid riigist
pärast Iisraeli iseseisvumist 1948. a
ja Süüriasse jäi vaid mõnituhat juuti,
kellest paljud toimetati salaja riigist välja.
Täna on Süürias ehk mõnikümmend juuti
ning paljud riigi iidsed sünagoogid
ja juutide hooned on kodusõjas hävitatud.
Need olid meie tänased uudised. Shalom ja kohtumiseni!
Tõlge: Monika Jaaguri